[{"text_idx": "#000002", "text": "Dbusen tarifa sistema irailaren 1etik aurrera"}, {"text_idx": "#000003", "text": "Aurreikusita dago irailaren 1etik aurrera, osteguna, Dbusen tarifen aldaketa indarrean jartzea, Gipuzkoako Garraioaren Lurralde Agintaritzaren Batzar Nagusiak abuztuaren 4an onartu zuenaren arabera, ekainaren 25eko 11/2022 Errege Lege Dekretuari dagokionez. Errege Lege Dekretu horren bidez, %50eko deskontua aplikatzen da garraioko abonuetan (ordainketa Mugi, Bat eta Barik garraio txartelekin). Tarifen aldaketa aurtengo abenduaren 31ra arte indarrean egongo dela aurreikusten da."}, {"text_idx": "#000004", "text": "Gainerako tarifei dagokienez, aldaketarik gabe mantentzen dira."}, {"text_idx": "#000005", "text": "Beraz, hau da datorren irailaren 1etik aurrera indarrean egongo den Dbusen tarifa sistema berria:"}, {"text_idx": "#000006", "text": "2022ko irailaren 1a baino lehenagoko prezioa"}, {"text_idx": "#000007", "text": "2022ko irailaren 1etik aurrerako prezioa"}, {"text_idx": "#000009", "text": "Ekainaren 23tik aurrera Dbusek zerbitzu gehiago emango ditu udan"}, {"text_idx": "#000010", "text": "Ekainaren 23an, ostegunean, San Juan bezperan, Dbuseko udako zerbitzuak hasiko dira, eta abuztuaren 31ra arte, asteazkena, eskainiko dira. Udan, halaber, Dbusek zerbitzu bereziak eskainiko ditu denboraldiko ekitaldirik garrantzitsuenetarako."}, {"text_idx": "#000012", "text": "Kontxako Pasealekuaren irekiera igande eta jaiegunetan"}, {"text_idx": "#000013", "text": "Igande honetatik, irailaren 26tik aurrera, Kontxako Pasealekua berriro irekiko da igande eta jaiegunetan garraio publikorako, ohiko ibilbideekin jarraituz, bai Antiguako norabidean, bai erdialderantz."}, {"text_idx": "#000014", "text": "Ohiko ibilbidea berreskuratzen duten lineak honako hauek dira:"}, {"text_idx": "#000016", "text": "Ekainaren 23tik aurrera Dbus-ek zerbitzu gehiago emango du udan"}, {"text_idx": "#000017", "text": "Ekainaren 23an, asteazkenean, San Juan bezperan, Dbuseko udako zerbitzuak hasiko dira, eta abuztuaren 31ra arte, asteartea, eskainiko dira."}, {"text_idx": "#000018", "text": "1.Dbus zerbitzu gehiago udan zehar"}, {"text_idx": "#000019", "text": "1.1. Dbus zerbitzu gehiago auzoetara"}, {"text_idx": "#000020", "text": "Ekainaren 23tik abuztuaren 31ra arte, hiriko gune gehienetan aparteko zerbitzuak egongo dira; izan ere, udan autobusek beranduago egingo dituzte azken irteerak, eta asteko egun guztietan zerbitzuak beranduago bukatu dira. Hauek dira zabaltzen diren ordutegiak:"}, {"text_idx": "#000021", "text": "Ostiraletan, larunbatetan eta jai bezperetan gautxori aurreko ohiko zerbitzuak egongo dira. Gautxori aurreko zerbitzuak dira eguneko lineen azken zerbitzuetatik (gutxi gorabehera 22:00etan) Gautxoriak hasten diren arte (gutxi gorabehera 00:15ean) ematen direnak. Hau da, zerbitzu batzuk besteekin lotzen dituztenak. Gautxori aurreko zerbitzuen geltokiak Boulevardaren eta Gipuzkoa plazaren inguruan daude."}, {"text_idx": "#000023", "text": "Ekainaren 25etik aurrera Gautxori berbitzua berrabiaraziko da ostiral, larunbat eta jai bezperetan goizeko 3:00ak arte luzatuz. Irteerak Boulevardetik egingo dira."}, {"text_idx": "#000024", "text": "1.3. Maiztasun handiagoa 24 eta 27 lineetako autobusetan"}, {"text_idx": "#000025", "text": "Ekainaren 23tik abuztuaren 31ra arte, jaiegunetan 24-Altza-Gros-Antiguo-Intxaurrondo eta 27-Altza-Intxaurrondo-Antiguo-Gros lineetan autobusak 30 minutuko maiztasunez ibiliko dira, izan ere, hil horietan asteko egun guztietako ordutegiak bateratuko dira."}, {"text_idx": "#000026", "text": "Zerbitzuak 20 minutuan behin 16-Igeldo linean, goizez zein arratsaldez"}, {"text_idx": "#000027", "text": "Pasa den ekainaren 1etik aurrera, 16 linearen zerbitzuak maiztasun handiagoz emango dira, ohiko erabiltzaileen eta turista eta bisitarien garraioa errazteko. 10:05etik 21:05era bitartean zerbitzu gehiago emango dira, denbora tarte horretan zerbitzuen maiztasuna 20 minutukoa izango baita."}, {"text_idx": "#000028", "text": "Gaueko zerbitzua Igeldora ekainaren 23tik"}, {"text_idx": "#000029", "text": "Ekainaren 23tik aurrera, igandea eta abuztuaren 31ra arte, larunbata, 16 lineak zerbitzu gehiago emango ditu Okendo 18-tik, 23:05ean eta 0:00etan beste bi irteera gehiagorekin."}, {"text_idx": "#000030", "text": "Era berean, ekainaren 23tik abuztuaren 31ra arte Igeldo auzoak autobus zerbitzua izango du gauean, ostiral, larunbat eta jai bezperatan, B7-IGELDO GAUTXORIArekin. Gautxoria 1:00etan eta 2:00etan aterako da Boulevardetik, eta Kontxa pasealekutik joango da zuzenean Igeldoraino eta Kanpineraino."}, {"text_idx": "#000031", "text": "1.5. Kontxako Pasealekuaren itxiera udan"}, {"text_idx": "#000032", "text": "Igande eta jaiegun guztietan, 9:00etatik 19:00etara gutxi gorabehera, Kontxako Pasealekua trafikoari itxita egongo da; beraz, aldaketa hauek egingo dira Antiguoko lineetan:"}, {"text_idx": "#000034", "text": "\u2013 Antiguo alderantz: Sanserrekatik joango dira, eta Pio Barojatik jaitsiko dira Antiguorantz eta, gero, ohiko ibilbidea egingo dute. Ez da geltoki bat ere aldatuko."}, {"text_idx": "#000036", "text": "\u2013 Antiguo alderantz: ohiko ibilbidea. Sanserrekatik joango dira eta geltoki guztiak mantenduko dira."}, {"text_idx": "#000037", "text": "\u2013 Erdialderantz: Sanserrekatik jaitsi ezingo denez, Pio Baroja kiroldegiaren biribilgunetik aurrera Meloditik, Lazkano pasealekutik, Aldapetatik eta Easotik joango da, eta handik aurrera ohiko ibilbidea egingo du."}, {"text_idx": "#000040", "text": "Dbuseko geltokien aldaketak eta kokaleku berriak, San Martin kaleko obrak direla eta"}, {"text_idx": "#000041", "text": "San Martin kaleko obrak aurrera doazela eta, uztailaren 15etik aurrera, asteazkenez, honako aldaketa hauek egingo dira Dbuseko zerbitzuetan:"}, {"text_idx": "#000050", "text": "Honela geratuko dira geltokiak Erdialderantz eta Gros alderantz doazen zerbitzuetarako:"}, {"text_idx": "#000052", "text": "Hasierako geltoki berria 45 linean"}, {"text_idx": "#000053", "text": "Maiatzaren 18tik aurrera, astelehena, aldatu egingo da 45 lineak (Renfe-Bus Geltokiak-Antiguo-Aiete) Aieten duen hasierako geltokia."}, {"text_idx": "#000054", "text": "Hasierako geltoki berria Bera Bera 133 izango da. Lineako ordutegiak ez dira aldatuko."}, {"text_idx": "#000055", "text": "In Linea 45 eu, Oharrak"}, {"text_idx": "#000056", "text": "Dbusen autobusen erabilerak gora egin du 2019ko lehen seihilekoan"}, {"text_idx": "#000057", "text": "Dbusen autobusetan zenbatutako bidai kopuruak goraka jarraitzen du. 2019ko ekainaren 30ean urteko 29 milioiko bidai kopurua gainditu da berriro, izan ere, azken 12 hilabeteetan 29.311.304 bidaia erregistratu dira. Kopuru hori errekor historikoa da, Donostian autobusek historian izan duten erabilerarik handiena izan baita."}, {"text_idx": "#000058", "text": "Aurretik, 2011ko ekainean lortu zen kopuru historiko bat; orduan, 29.297.317 bidaia erregistratu baitziren azken 12 hilabeteetan. Aurreko urtean eta garai berean erregistratu ziren datuekin alderatuta, 653.165 bidaia gehiago egon dira aurten (%2,3ko igoera). Ondoko grafikoan ikus dezakegu bidaia kopuruak seihilekoka izan duen bilakaera:"}, {"text_idx": "#000059", "text": "Lineei dagokienez, 2019ko lehen seihilekoan gehien erabili den linea 28-Amara-Ospitaleak izan da, eta horren atzetik 13-Altza eta 5-Benta Berri lineak. Bidaiarien Garraio Publikoari buruzko UNE-EN 13816 arauaren arabera AENORen kalitate ziurtagiria duten hiru lineak dira, eta ziurtagiri horrekin linea horien zerbitzuaren kalitatea egiaztatzen da."}, {"text_idx": "#000060", "text": "Horrez gain, bigarren urtea da, jarraian, Gautxori zerbitzuek gorakada handia izan dutena. 2019ko lehen seihileko honetan 1.123 bidaia gehiago zenbatu dira."}, {"text_idx": "#000061", "text": "Beste albiste oso positiboa izan da auzoen arteko lineetan (24-27-41 lineak) bidaiak berreskuratu direla, aparteko 65.000 bidaia baino gehiago eduki dituzte-eta. Horren arrazoia izan da Astin\u0303eneko zubia ireki dela, 2018ko lehen seihilekoan itxita egon baitzen."}, {"text_idx": "#000062", "text": "2019ko lehen seihilekoan, urtarrilaren 31 izan da autobusa gehien erabili den eguna, 101.039 bidaiarekin, eta horren atzetik, maiatzaren 3a, 99.022 bidaiarekin (Real Sociedad- Real Betis Balompie taldeen arteko kopako partida, Anoetan) Kasu honetan, 2019ko urtarrilaren 19a (San Sebastian bezpera) larunbata izan da eta 88.573 bidaia zenbatu dira (ohiko larunbat batean baino 25.000 bidaia gehiago)."}, {"text_idx": "#000063", "text": "Zentzu horretan, lanegunetako autobusen batez besteko erabilera tarifak bateratu zirenetik handiena izan da, 91.986 bidaiarekin (90.746 bidaia 2018an). Larunbat eta jaiegunetako erabilerari dagokionez, lehen seihileko honetan batez besteko erabilera 2018koa baino handiagoa izan da, baita tarifak bateratu zirenetik erregistratutako handiena ere. Izan ere, larunbatetan 69.050 bidaia erregistratu dira (66.029 bidaia 2018an) eta 40.021 bidaia jaiegunetan (39.169 bidaia 2018an)."}, {"text_idx": "#000065", "text": "Ekainaren 23tik aurrera Dbus-ek zerbitzu gehiago emango ditu udan"}, {"text_idx": "#000066", "text": "Ekainaren 23an, igandean, San Juan bezperan, Dbuseko udako zerbitzuak hasiko dira, eta abuztuaren 31ra arte, larunbata, eskainiko dira. Udan, halaber, Dbusek zerbitzu bereziak eskainiko ditu denboraldiko ekitaldirik garrantzitsuenetarako."}, {"text_idx": "#000067", "text": "Era berean, udako hilabete horietarako, Dbusek \u201cElkartzen duten lineak\u201d izeneko kanpaina abian jarriko du, garraio publikoa sustatzeko, egunetik egunera ehuntzen diren eta Dbuseko autobus lineekin elkartzen gaituzten linea ikusezinak agerian jarriz."}, {"text_idx": "#000068", "text": "Dbuseko lineak, askotan, nabaritzen ez diren lineak dira, baina egunez eta gauez, udan eta neguan, gure eguneroko bizitzarekin, gure zaletasunekin, gure inguruneko pertsonekin eta gure egunerokoarekin elkartzen gaituzte."}, {"text_idx": "#000069", "text": "Erabiltzaileek Dbuseko autobus lineen sarearekin duten loturan eta egunero sortzen den harreman horretan fokua jarriz, Dbusek \u201cElkartzen duten lineak\u201d izeneko kanpaina abiarazi du. Dbus sarea 41 lineak eta 134 autobusek osatuta dago, eta sare horrek lortzen du urtero 180.000 pertsona inguruk elkarrekin lotuago sentitzea eta Donostiak eskaini ahal dienetik hurbilago ere bai."}, {"text_idx": "#000070", "text": "Grafiko fresko eta koloretsu batekin, kanpaina hainbat historiaren ingurukoa da, eta euskarri askotan dago presente: alde batetik, geltokietako markesinetan kartel batzuk ikusi daitezke, non benetako erabiltzaileen profilak eta erabiltzaile horiek Donostiatik mugitzeko erabili ohi dituzten autobus lineak agertzen diren. Autobusen barruan ere binilo batzuk jarri dira, erabiltzaileak beren helmugekin elkartzen dituzten hainbat historiarekin. Era berean, bideo batzuk prestatu dira autobus barruko pantailetan eta sare sozialetan emateko, non kanpainari buruzko material guztia erakutsiko den. Horrez gain, lehiaketa eta zozketa txikiak antolatuko dira. Dbusen Youtube kanalean (dbusdonostia) ikusi daiteke kanpainaren bideo nagusia, hemen eskuragarri dago."}, {"text_idx": "#000071", "text": "2019ko udan Dbusek zerbitzu gehiago eskainiko ditu egunez eta gauez."}, {"text_idx": "#000073", "text": "Apirilaren 1etik aurrera 26, 35 eta 45 lineetako hobekuntzak ezarriko ditu Dbus-ek"}, {"text_idx": "#000075", "text": "1) 26-Amara-Martutene linea: lanegunetan, maiztasuna 12 minutukoa izango da egungo 15 minutukoa izan beharrean. Hona hemen maiztasun berriak:"}, {"text_idx": "#000076", "text": "\u2013 Lanegunak: 12 minutuan behin."}, {"text_idx": "#000077", "text": "\u2013 Larunbatak: 15 minutuan behin."}, {"text_idx": "#000078", "text": "\u2013 Igandeak: 20 minutuan behin."}, {"text_idx": "#000079", "text": "> Kontsultatu hemen linearen ordutegi berriak."}, {"text_idx": "#000080", "text": "> Era berean, 26 lineako 27 Poligonoa-Martutene ibilbidean zenbait ordutegi aldaketa egingo dira. Kontsultatu hemen ordutegi berriak."}, {"text_idx": "#000081", "text": "Linearen maiztasuna hobetuta erantzun ahal izango zaie, baita ere, lineak egun duen eskari gero eta handiagoari eta Txomin Eneako urbanizazioari lotuta eta alde horretako populazioak izango duen gorakadari lotuta aurreikusten den eskariari."}, {"text_idx": "#000082", "text": "2) 35-Arriola-Antiguo-Aiete-Ospitaleak linea: lanegunetako maiztasuna aldatuko da; maiztasun berria 30 minutukoa izango da, eta maiztasun aldaketaz gain lineak ibilbide berria egingo du, Errotaburu eta Lorea Aieterekin, Miramonekin eta Ospitaleekin lotzeko."}, {"text_idx": "#000083", "text": "Lanegunetan, beraz, lineak hainbat ibilbide edukiko ditu, eta bakoitza 30 minutuan behin emango da. Ospitaleetatik Irakasle Eskolara arteko ibilbidea komuna izango da beti; beraz, Antiguo-Aiete-Ospitaleak konexioak 30 minutuko maiztasuna edukiko du."}, {"text_idx": "#000086", "text": "Era berean, ibilbide horren barruan, 2 orduan behin Matia Zentrotik aterako dira: 10:00 \u2013 12:00 \u2013 14:00 \u2013 16:00 \u2013 18:00 \u2013 20:00, eta kasu honetan ere aurreko geldialdi guztiak egingo dira (horietatik minutu batzuk lehenago igaroko dira)."}, {"text_idx": "#000087", "text": "Bestalde, irteerak Ospitaleetatik Arriola alderantz xx:05ean izango dira, eta Tolosa 138 alderantz, berriz, xx:35ean. Era berean, irteerak Ospitaleetatik Matia Zentro alderantz ondorengoak izango dira: 9:35 \u2013 11:35 \u2013 13:35 \u2013 15:35 \u2013 17:35 \u2013 19:35."}, {"text_idx": "#000093", "text": "Azaroaren 28an egin zen Dbuseko Administrazio Kontseiluaren bileran 26, 35, 45 eta 46 lineen zerbitzuan hobekuntza garrantzitsuak egiteko behar den aldaketa aztertu ziren. Hobekuntzak, 2019an jarriko dira martxan."}, {"text_idx": "#000094", "text": "Linearen maiztasuna hobetuko da lanegunetan, egun duen 15 minutukoa izatetik 12 minutukora izatera igarota. Honela geratuko dira linearen ordutegiak:"}, {"text_idx": "#000095", "text": "\u2013 Larunbatak: 15 minutuan behin."}, {"text_idx": "#000096", "text": "Linearen maiztasuna hobetuta erantzun ahal izango zaie, baita ere, lineak egun duen eskari gero eta handiagoari eta Txomin Eneako urbanizazioari lotuta eta alde horretako populazioak izango duen gorakadari lotuta aurreikusten den eskariari."}, {"text_idx": "#000097", "text": "Gaur egun Arriola aldea eta Antigua auzoa Aieterekin, Miramonekin, Poliklinikarekin eta Ospitaleekin lotzen ditu, 60 minutuan behin. Maiztasun berria 30 minutukoa izango da lanegunetan, eta maiztasun aldaketaz gain lineak ibilbide berria egingo du, Errotaburu eta Lorea Aieterekin, Miramonekin eta Ospitaleekin lotzeko."}, {"text_idx": "#000098", "text": "Lanegunetan, beraz, lineak hainbat ibilbide edukiko ditu, eta bakoitza 30 minutuan behin emango da."}, {"text_idx": "#000100", "text": "\u2013 Irteerak Errotaburutik: irteerak Tolosa 138tik, 60 minutuan behin, xx:00etan. Hemendik igaroko dira: Errotaburu, Lorea, Unibertsitateak, Ondarreta, Pio Baroja, Aiete, Miramon eta Ospitaleak. Era berean, ibilbide horren barruan, 2 orduan behin Matia zentrotik aterako dira: 10:00h \u2013 12:00h \u2013 14:00h \u2013 16:00h \u2013 18:00h \u2013 20:00h."}, {"text_idx": "#000101", "text": "Ibilbidea aldatuko da Aietetik, Andoain kalean eta Pagolan zerbitzua emateko, 19-Aiete-Bera Bera lineak egiten duen moduan."}, {"text_idx": "#000102", "text": "Horrela, Pagola Antiguarekin lotuta egongo da eta Erdialdearekin eta tren eta autobus geltokiekin ere bai. Aieten, burualdeko geltoki berrian Aiete 93an egongo da, Etxadin egon ordez."}, {"text_idx": "#000105", "text": "46 lineak egun duen eskari txikia dela eta, ibilbidea luzatuko zaio Morlans Erdialdiarekin eta Grosekin lotzeko, eta, beraz, Easotik, San Martinetik eta Askatasunaren Hiribidetik ibiliko da. Ibilbide horrek 60 minutuko maiztasuna edukiko du, egun dituen 30 minutukoaren ordez."}, {"text_idx": "#000106", "text": "Horrez gain, linearen ibilbidea Ategorrietaraino luzatuko da eta Parada Baserria -San Antonio-Montesol-Luis Pradera alderaino, 1.432 biztanle baititu eta hirian garraio publikorik ez duten alde gutxietako bat baita. Era berean, alde horretara iristen zaila da eta aldean bizi den jendeak adineko pertsonen profila dauka. Horregatik, 46 lineak beste izen bat hartuko du: 46-Morlans-San Antonio."}, {"text_idx": "#000111", "text": "Aurreikusten da 46 linea 2019ko lehen hiruhilekoan aldatuko dela. 26, 35 eta 45 autobus lineei dagokienez, linea horien aldaketek flotara autobus berriak sartzea eskatzen dutenez, Kotxetegiak handitzeko obrak bukatu arte itxaron beharko da, eta aurreikuspenen arabera 2019ko udaberrian bukatuko dira obrak."}, {"text_idx": "#000113", "text": "Garraioari buruzko Arautegia Irakurri hemen arautegia"}, {"text_idx": "#000118", "text": "Inude eta Artzainen ospakizuna dela-eta geltokietan egingo diren aldaketak"}]